హీరో నాగార్జున మల్టీస్టారర్స్ చేయడానికి ఎప్పుడు సుముఖంగానే ఉంటారు. టాలీవుడ్‌లో ఈమధ్యకాలంలో ఎక్కువ మల్టీస్టారర్స్ చేసిన హీరో నాగార్జున అని చెప్పడంలో అతిశయోక్తి లేదు. ఇటీవల నానితో కలిసి దేవదాస్ చిత్రంలో నటించిన నాగార్జున తమిళ్‌లో ధనుష్‌తో కలిసి ఓ సినిమాలో నటించనున్న విషయం తెలిసిందే. ఈ సినిమాలో నటిస్తూనే దర్శకత్వ బాధ్యతలు కూడా చేపడుతున్నారు ధనుష్. బహుభాషా చిత్రంగా తెరకెక్కుతున్న ఈ సినిమాలో నాగార్జున, ధనుష్ హీరోలు. వీరితోపాటు దర్శకుడు ఎస్.జె.సూర్య, అదితిరావు హైదరి ఇతర ముఖ్యపాత్రల్లో నటిస్తున్నారు. ఈ సినిమాకి ‘నాన్ రుద్రన్’ అనే టైటిల్‌ను ఖరారు చేసినట్టు తెలుస్తోంది. ఈ సినిమాలో 15వ శతాబ్దానికి సంబంధించి ఎపిసోడ్ ఉంటుందట. ఆ ఎపిసోడ్‌లోనే నాగార్జున కనిపిస్తారని సమాచారం.
heero nagarjuna multiestarers cheyadaaniki eppudu sumukhangaane untaaru. tollivoodlo eemadhyakaalamlo ekkuva multiestarers chesina heero nagarjuna ani cheppadamlo atisayokti ledu. iteevala naanitho kalisi devadas chitramlo natinchina nagarjuna tamillo dhanushnatho kalisi oo cinemalo natinchanunna vishayam telisinde. ee cinemalo natistune darsakatva baadhyatalu kuudaa chepadutunnaru dhanush. bahubhasha chitramgaa terakekkutunna ee cinemalo nagarjuna, dhanush heerolu. veerithopaatu darsakudu es.je.suurya, aditiraavu haidari itara mukhyapaatrallo natistunnaaru. ee sinimaki enan rudran ane titelanu khararu chesinattu telustondi. ee cinemalo 15va sataabdaaniki sambandhinchi episod untundata. aa episodelone nagarjuna kanipistaarani samacharam.